15/01/2013 | Administración LocalMunicipal
A Capela
Ordenanza fiscal reguladora da taxa pola prestación do servizo do subministro domiciliario de auga potable e das acometidas á rede municipal de abastecemento de auga

ANUNCIO Elevado automáticamente a definitivo o acordó de aprobación provisional de modificación da ordenanza fiscal, reguladora da taxa pola prestación do servizo do subministro domiciliario de auga potable das acometidas á rede municipal de abastecemento de auga ó non terse presentado reclamacións e sendo autorizadas as tarifas pola Comisión de prezos de Galicia o día 27 de decembro de 2012 ao abeiro do establecido no artigo 17.4 do TRLRHL, publícase íntegra a ordenanza coa modificación aprobada. Artigo 1.–Fundamento e natureza. No uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 27 e 57 do RDL 2/2004 do 5 de marzo (TRLRHL), este Concello establece a taxa pola prestación do servizo do subministro domiciliario de auga potable e das acometidas á rede xeral de abastecemento de auga. Artigo 2.–Feito impoñible. De acordo co previsto nos artigos 57 e 20.1.4. t) do RDL 2/2004 do 5 de marzo (TRLRHL), constitúe o feito impoñible desta taxa a prestación do servizo do subministro domiciliario de auga e das acometidas á rede xeral de abastecemento de auga. Artigo 3.–Suxeitos pasivos.1. Son suxeitos pasivos desta taxa en concepto de contribuíntes, as persoas físicas ou xurídicas, así como as entidades ás que se refire o artigo 33 da Lei xeral tributaria, que soliciten ou sexan usuarios do servizo e as que resulten beneficiadas ou afectadas polo dito servizo.2. Terán a consideración de suxeitos pasivos substitutos dos contribuíntes os propietarios das vivendas ou locais nos que se preste o servicio, os cales poderán repercutir, no seu caso, as cotas satisfeitas sobre os respectivos beneficiarios do servizo. Artigo 4.–Responsables.1. Serán responsables de forma solidaria das obrigas tributarias do suxeito pasivo establecidas nesta ordenanza, as persoas físicas e xurídicas a que se refiren os artigos 38.1 e 39 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 40 da Lei Xeral Tributaria. Artigo 5.–Base impoñible. Estará constituída por: No subministro ou distribución de auga: os metros cúbicos de auga consumida no inmoble onde estea instalado o servizo. Nas acometidas á rede municipal de auga: o feito da conexión á rede por cada local, industrial, comercial, agrícola, gandeiro ou obra en construción, así como as vivendas individuais. Artigo 6.–Cota tributaria.1. A cota tributaria é a contida nas tarifas seguintes: A) USOS DOMÉSTICOS: Cota fixa mensual: 20,00 €/abonado/trimestre Consumo Ata 18 m 3 /trimestre: 0,10 €/m 3 De 18 a 36 m 3 /trimestre: 0,30 €/m 3 De 36 a 72 m 3 /trimestre: 0,40/m 3 Máis de 72 m 3 /trimestre: 0,50 €/m 3 B) USOS COMERCIAIS, INDUSTRIAIS, AGRÍCOLAS, GANDEIROS E OBRAS: Cota fixa mensual: 24:00 €/abonado/trimestre Consumo Ata 18 m 3 /trimestre: 0,10 €/m 3 De 18 a 36 m 3 /trimestre: 0,30 €/m 3 De 36 a 72 m 3 /trimestre: 040 €/m 3 Máis de 72 m 3 /trimestre: 0,50 €/m 3 C) CONSERVACIÓN DE ACOMETIDAS E CONTADORES: De acometidas: 1,50 €/abonado /trimestre. De contadores: 1,50 €/abonado/trimestre. D) OBRAS DE ACOMETIDA Á REDE MUNICIPAL DE ABASTECEMENTO DE AUGA: E) FORMALIZACIÓN DE PÓLIZA POR CONEXIÓN Á REDE E INSTALACIÓN DE CONTADOR: 30,00 € MÁIS O VALOR DO CONTADOR. Aos importes sinalados no presente artigo deberáselles engadir o IVE correspondente. Artigo 7.–Devengo. A taxa devengarase desde o momento en que se inicie a prestación do servizo, previa a correspondente solicitude ou desde que se utilice o servizo sen ter obtido a previa autorización. Os dereitos de acometida retribuiranse no momento de solicita-la conexión á rede municipal de abastecemento de auga ou a súa modificación, ou cando a Administración teña coñecemento de instalacións de contadores ou acometidas non autorizadas. Artigo 8.–Exencións e bonificacións. Concederanse exencións previa solicitude do interesado/a que deberá ostentar a titularidade ou ser cabeza de familia sobre a cota do servizo ós seguintes colectivos de persoas desfavorecidas: – Perceptores/as de RISGA. – Perceptores/as de pensións non contributivas. As solicitudes formuladas serán informadas polos servizos sociais do Concello e outorgadas ou denegadas por resolución da Alcaldía-Presidencia. Non se establece ningunha bonificación. Artigo 9.–Liquidación e recadación.1. As tarifas anteriores serán liquidadas por períodos trimestrais naturais vencidos.2. O pagamento da taxa efectuarase, polo obrigado a realizalo, no prazo de vinte días a partir da data da notificación do recibo.3. As débedas por esta taxa poderán esixirse polo procedemento administrativo de constrinxemento, de acordo co Regulamento xeral de recadación. Artigo 10.–Infraccións e sancións. No relativo á cualificación de infraccións tributarias, así como á determinación das sancións que correspondan, aplicarase o disposto na Lei xeral tributaria, artigos 77 a 89, de acordo co establecido no artigo 11 do RDL 2/2004, do 5 de marzo (TRLRHL). Disposición final. A presente ordenanza fiscal entrará en vigor e será de aplicación dende o día 1 de xaneiro de 2013. A Capela, 7 de xaneiro de 2013. O alcalde Manuel Meizoso López